《雪中过在伯》
宋代·赵蕃

北风一夜断成雪，城东城西人断绝。
冒寒各有晨独起，不畏风断骨欲折。
刍薪价高瓶粟竭，妻子亦作异县隔。
微官本为饥寒计，到底却如生事拙。
奈何曾不此为忧，政尔发声歌应节。
岂惟入地绝遗蝗，便想连天摇宿麦。
寒厅逼仄碍眼界，古岸宽平可车辙。
宁能不见戴安道，我无逸兴须渠发。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。